hu en en hu hu hu pl hu hu hu hu hu hu hu hu hu pl hu hu hu hu hu hu hu hu en en hu hu hu hu hu hu hu hu en en de en en hu en hu hu en hu hu en hu hu en hu hu fr hu en hu hu hu fr hu en hu hu hbs_lat en
I. Piruett Kupa beszámoló - Piruett Tánc Stúdió
A tánc világnapja alkalmából egyesületünk háziversenyt rendezett, mellyel nem titkolt célunk az volt, hogy egy kis változatosságot, izgalmat csempésszünk az elmúlt hónapok monotonitásába, megpróbáljunk kicsit visszazökkenni a versenyek rutinjába, illetve kezdő táncosaink is belekóstolhassanak a fellépésekbe, zsűri előtti bemutatkozásba.
Az I. Piruett Kupa különlegességét az adta, hogy a versenyzőknek teljesen egyedül kellett megtervezniük az előadást, önállóan választottak zenét, ruhát, díszletet, és természetesen a koreográfiát is maguknak kellett kitalálni, begyakorolni. Mindannyian nagyon izgultunk, hogy mennyire fog tetszeni ez az ötlet a gyerekeknek, de az, hogy közel 120 táncos nevezett a 11 különböző kategóriában, felülmúlta minden elképzelésünket!
Fantasztikus volt látni a táncosok lelkesedését, és bár a felkészülésükben nem vettünk részt, az előadások kétséget sem hagytak afelől, hogy milyen komolyan vették a gyakorlást, sokszor okozva ezzel fejtörést a zsűrinek. Meglepően változatos volt a zeneválasztás, és a koreográfiákban is akadtak bőven egyedi megoldások, ötletesek voltak a díszletek is.
Külön kiemelnénk a két gimis duót, akik olyan erős koreográfiával érkeztek, hogy versenyeken is indítjuk majd őket, de az iskolás és óvodás kategóriákban is volt olyan téma, amit mindenképp tovább viszünk majd.
Egytől-egyig nagyon büszkék vagyunk a tanítványainkra és köszönjük a szülőknek, hogy a kisebbeket segítették és támogatták, hogy részt vehessenek, vagy otthonról felvett videóban mutathassák meg magukat a Kupán.
A verseny lebonyolítása is zökkenőmentesen zajlott, köszönjük, hogy mindenki betartotta a szabályokat. Reméljük, hogy a Youtube Live közvetítésen mindenki végig tudta izgulni a gyerekek produkcióit és az online nevezettek is nyomon tudták követni társaik táncát.
A visszajelzések alapján nem is kérdés, hogy lesz-e jövőre II. Piruett Kupa!
By Goszták Evelin|2021-05-04T11:16:54+01:002021.05.04.|Hirek|0 Comments
Share This Story, Choose Your Platform!
About the Author: Goszták Evelin
Edzőink bemutatkoznak – Major-Pucsok Luca
Edzőink bemutatkoznak – Major-Pucsok Luca
Edzőink bemutatkoznak – Ötvös Eszter
Edzőink bemutatkoznak – Ötvös Eszter
Edzőink bemutatkoznak – Szőke Szonja
Edzőink bemutatkoznak – Szőke Szonja
Edzőink bemutatkoznak – Szilágyi Zsófia
Edzőink bemutatkoznak – Szilágyi Zsófia
© Copyright 2022 - 2022 | Piruett Tánc Stúdió | Adatkezelési tájékoztató
© Copyright 2022 - 2022 | Piruett Tánc Stúdió | Adatkezelési tájékoztató